Hvad er NEEDLE TURN….? Og hvordan gør man…?
Som ordet ”Needle turn” betyder ”, så er det nålen, der bukker sømrummet om”. Man klipper stof ud efter skabelonerne med ca. 3 mm sømrum. Jeg tegner billedet op på et stykke Manifold (som er skitsepapir på tegnestuer… men du kan også bruge almindeligt skitsepapir, bagepapir, plastiklommer – bare det er gennemsigtigt, så man kan se stofferne på bundstoffet igennem… (Vær opmærksom på om pennen forsvinder på papiret, eller om den kan blive siddende…) Denne tegning rier jeg fast på bundstoffet, så det ikke flytter sig, og så placerer jeg stofferne, og syr dem fast i den rækkefølge, skabelonerne har på tegningen. Stoffet fastgøres med min. 2 nåle, og så bukker man sømrummet om, inden man syr med små usynlige sting. På bagsiden ligger de lange sting… Personligt så er jeg højrehåndet, og bruger venstre tommeltot til at holde på det ombukkede sømrum, og så syr jeg vandret fra højre mod venstre. Applikationsnåle er lange nåle, men jeg mener, at det er bedre at bruge den nål, som man godt kan lide at sy med – kort eller lang…